

**Dokumentacija**

**za provedbu postupka jednostavne nabave**

Predmet nabave: Izrada glavnog projekta s troškovnikom za rekonstrukciju Dnevne bolnice Klinike za infektivne bolesti „Dr. Fran Mihaljević“ – Rekonstrukcija objekta „Stare ljekarne“ za potrebe smještaja uređaja za magnetnu rezonancu

Evidencijski broj: 104/2021 JN

U.br. 01-2070-2-2021

Zagreb, prosinac 2021.

SADRŽAJ

[1. Podaci o Naručitelju 3](#_Toc89155062)

[2. Podaci o osobi zaduženoj za kontakt 3](#_Toc89155063)

[3. Podaci o postupku 3](#_Toc89155064)

[4. Podaci o predmetu nabave 4](#_Toc89155065)

[5. Osnove za isključenje i uvjeti sposobnosti 5](#_Toc89155066)

[6. Odredbe o zajednici gospodarskih subjekata, podugovarateljima i oslanjanju na sposobnosti drugih gospodarskih subjekata 6](#_Toc89155067)

[7. Provjera ponuditelja 6](#_Toc89155068)

[8. Sadržaj ponude 6](#_Toc89155069)

[9. Način određivanja cijene ponude 7](#_Toc89155070)

[10. Kriterij za odabir ponude 7](#_Toc89155071)

[11. Način izrade i dostave ponude 9](#_Toc89155072)

[12. Rok valjanosti ponude 9](#_Toc89155073)

[13. Rok za dostavu ponuda 9](#_Toc89155074)

[14. Izmjene i dopune 9](#_Toc89155075)

[15. Uvjeti plaćanja 10](#_Toc89155076)

[16. Uvjeti i zahtjevi koji moraju biti ispunjeni sukladno posebnim propisima ili stručnim pravilima 10](#_Toc89155077)

[17. Jamstva 10](#_Toc89155078)

[I. Prilog 1 – Ponudbeni list 12](#_Toc89155079)

[II. Prilog 3 – PRIJEDLOG UGOVORA 13](#_Toc89155080)

1. Podaci o Naručitelju

* Naziv naručitelja: Klinika za infektivne bolesti “Dr. Fran Mihaljević”
* Sjedište naručitelja: Mirogojska cesta 8, 10000 Zagreb
* OIB: 47767714195
* Broj telefona: 01/2826-222 (centrala)
* Broj telefaksa: 01/2826-131
* Internetska adresa. [www.bfm.hr](http://www.bfm.hr)
* Adresa elektroničke pošte: [bfm@bfm.hr](mailto:bfm@bfm.hr)

1. Podaci o osobi zaduženoj za kontakt

* Ime i prezime: Robert Horvat, univ. spec. oec., Josip Slobodić, mag. oec., Filip Crnogorac, mag. oec.
* Broj telefona 01/2826-163; 01/2826-211
* Broj telefaksa 01/2826-131
* Adresa elektroničke pošte: [nabava@bfm.hr](mailto:nabava@bfm.hr)

1. Podaci o postupku
2. **Predmet nabave:** Izrada glavnog projekta s troškovnikom za rekonstrukciju dnevne bolnice Klinike za infektivne bolesti „Dr. Fran Mihaljević“ – Rekonstrukcija objekta „Stare ljekarne“ za potrebe smještaja uređaja za magnetnu rezonancu

Predmet nabave obuhvaća:

* Izradu idejnog projekta;
* Ishođenje svih posebnih uvjeta;
* Izradu glavnog projekta
  + arhitektonski projekt,
  + građevinski projekt,
  + elaborat fizike zgrade,
  + elaborat zaštite na radu,
  + projekt vodovoda i kanalizacije,
  + projekt elektroinstalacija jake i slabe struje, gromobrana, vatrodojave,
  + strojarski projekt grijanja, ventilacije i hlađenja,
  + požarni elaborat,
  + elaborat o udovoljavanju posebnih uvjeta zaštite od ionizirajućeg zračenja);
* Troškovnik;
* Ishođenje svih potvrda na projekt;
* Usluga koordinatora zaštite na radu tijekom projektiranja.

Izvršitelj mora osigurati adekvatrnost projektiranog prostora za smještaj uređaja za magnetnu rezonancu snage 3T te predvidjeti način unošenja uređaja u prostor u kojem će isti biti smješten. Rekonstrukcija mora obuhvatiti prostor za smještaj uređaja za magnetnu rezonancu te pripadajuće prostore – soba za radiologa, soba za radiološkog tehničara, prostor garderobe. Rekonstukciju je potrebno projektirati na način da se zahvati u AB nosivoj konstrukciji svedu na minimum.

Izvršitelj je obvezan prilikom izvršenja predmeta nabave pridržavati se Zakona o poslovima i djelatnostima prostornog uređenja i gradnje („Narodne novine“ broj 78/15, 118/18 i 110/19), Zakona o gradnji („Narodne novine“ broj 153/13, 20/17, 39/19 i 125/19), Zakona o zaštiti na radu („Narodne novine“ broj 71/14, 118/14, 154/14, 94/18 i 96/18) te ostalim primjenjivim zakonskim i podzakonskim propisima.

Zainteresirani gospodarski subjekti mogu izvršiti obilazak lokacije prije podnošenja ponude, za što se moraju najaviti dan ranije na e-mail: [nabava@bfm.hr](mailto:nabava@bfm.hr) . Neovisno o tome da li ponuditelj izvrši obilazak lokacije, smatrat će se da je isti izvršio te da je upoznat sa svim okolnostima za izvršenje predmeta nabave, stoga ne može na temelju tijekom izvršenja ugovora potraživati dodatna sredstava s osnove nepoznavanja lokacije izvršenja predmeta nabave.

Postupak jednostavne nabave se provodi u sklopu projekta „Ulaganje u učinkovitost i pristupačnost dnevne bolnice Klinike za infektivne bolesti Dr. Fran Mihaljević“, KK.08.1.2.03.0036, sufinanciranog od strane Europske unije iz Europskog fonda za regionalni razvoj temeljem Poziva za dostavu projektnih prijedloga „Poboljšanje isplativosti i pristupa dnevnim bolnicama i/ili dnevnim kirurgijama“.

1. **Evidencijski broj nabave:** 104/2021 JN
2. **CPV:** 71242000-6 Izrada projekta i nacrta, procjena troškova.
3. **Nakon okončanja postupka nabave:** Sklopit će se ugovor
4. **Rok izvršenja**: 4 mjeseca od dana sklapanja ugovora.
5. **Procijenjena vrijednost:** 90.000,00 kn bez PDV-a
6. **Grupe:** Predmet nabave nije podijeljen u grupe
7. **Popis gospodarskih subjekata s kojima je naručitelj u sukobu interesa:**

Međunarodna agencija za razvoj d.o.o., Ivana Meštrovića 4, 42 000 Varaždin, OIB: 41092511447;

SPOT d.o.o., Jalkovečka 116, 42 000 Varaždin, OIB: 82699074233;

PDM Savjetovanje d.o.o., Radnička cesta 80, 10 000 Zagreb, OIB: 39227324544.

1. **Osnova za provedbu postupka:** Naručitelj je proveo otvoreni postupak javne nabave za predmet nabave „Izrada glavnog projekta s troškovnikom za rekonstrukciju dnevne bolnice Klinike za infektivne bolesti „Dr. Fran Mihaljević“, procijenjene vrijednosti 960.000,00 kuna, te sklopio ugovor o javnoj nabavi s odabranim ponuditeljem. Prilikom izvršenja predmetnog ugovora utvrđena je potreba za nabavom dodatnih usluga projektiranja vezano za smještaj uređaja za magnetnu rezonancu u drugi objekt koji nije bio obuhvaćen prvotnim postupkom javne nabave, a koji je potrebno rekonstruirati u tu svrhu. Dodatne usluge projektiranja procijenjene su na vrijednost od 90.000,00 kuna bez PDV-a. Sukladno čl. 15. Zakona o javnoj nabavi („Narodne novine“ broj 120/16), predmetni postupak potrebno je provesti prema pravilima za jednostavnu nabavu. Dodatno, ukoliko se predmetni postupak promatra kao odvojena nabava pojedine grupe predmeta nabave, sukladno čl. 23. st. 4. Zakona o javnoj nabavi („Narodne novine“ broj 120/16), Naručitelj u konkretnom slučaju može primijeniti pravila koja vrijede za jednostavnu nabavu jer je procijenjena vrijednost grupe manja od pragova za primjenu navedenog Zakona te ista ne prelazi 20% ukupne procijenjene vrijednosti predmeta nabave.

Sukladno gore navedenom, Naručitelj provodi postupak jednostavne nabave.

1. Podaci o predmetu nabave
2. **Količina:** Količina je točna te je iskazana u troškovniku
3. **Troškovnik i specifikacije:** Troškovnik sa specifikacijama se nalazi u zasebnom Excel dokumentu. U prilogu ove Dokumentacije za nadmetanje Naručitelj će objaviti i tlocrt objekta koji će biti predmet rekonstrukcije; tlocrt je informativnog karaktera te će izvršitelj usluge biti dužan izvršiti izmjeru prostora prije početka projektiranja.
4. **Odredbe o troškovniku:** Ponuditelji su dužni ispuniti troškovnik za cjelokupni predmet nabave odnosno cjelokupnu grupu nabave ako je predmet nabave podijeljen na grupe. Ponuditelj mora ispuniti sve tražene stavke (stupce i retke) iz troškovnika.

Ponuditelj je obvezan u ponudi dostaviti u cijelosti popunjen Troškovnik iz kojeg mora biti vidljivo ispunjavanje svih zahtjeva koji se odnose na predmet nabave ili su s njim neposredno povezani.

Ponuditelj popunjava troškovnik na način kako je traženo obrascem. Ponuditelj je u obvezi ispuniti troškovnik u skladu sa zahtjevima iz ove dokumentacije o nabavi te ne smije mijenjati tekst ili količine navedene u troškovniku.

Ponuditelj treba popuniti priloženi troškovnik - upisati sve jedinične cijene stavaka i ukupne cijene stavaka, kao i cijenu ponude bez poreza na dodanu vrijednost.

Ukoliko određenu stavku troškovnika ponuditelj neće naplaćivati, odnosno, ukoliko ju nudi besplatno ili je ista uračunata u cijenu neke druge stavke, ponuditelj je u troškovnicima za istu stavku obvezan upisati iznos „0,00“.

Prilikom popunjavanja troškovnika, Ponuditelj ukupnu cijenu jedne stavke u grupi izračunava kao umnožak **količine stavke** **po jedinici mjere** koju je zadao (tražio) Naručitelj i **jedinične cijene** stavke bez poreza na dodanu vrijednost (u daljnjem tekstu: PDV) i upisuje ju u stupac „Iznos“. Zbroj svih ukupnih cijena stavki u grupi čini ukupnu cijenu ponude bez PDV-a za tu grupu. Posebno se iskazuje i ukupna cijena ponude sa PDV-om.

Naručitelj je odredio jedinicu mjere za svaku pojedinu stavku, a naznačena je u stupcu troškovnika pod nazivom „Mjera“. **Stupac „Jedinična cijena“ u troškovniku odnosi se na jediničnu cijenu po jedinici mjere**.

**Ako ponuditelj ne ispuni troškovnik u skladu sa navedenim u ovoj točki ili u troškovniku promijeni tekst, opis predmeta nabave, potrebne količine i slično, smatrat će se da je takav troškovnik nepotpun i nevažeći te će ponuda biti odbijena.**

1. Osnove za isključenje i uvjeti sposobnosti
2. **OSNOVE ZA ISKLJUČENJE**

Ponuditelj u postupku nabave mora dostaviti slijedeće dokaze da ne postoje osnove za isključenje:

1. **Potvrda Porezne uprave** o nepostojanju duga, ili

važeći jednakovrijedan dokument nadležnog tijela države sjedišta gospodarskog subjekta ili ako se u državi sjedišta gospodarskog subjekta ne izdaje potvrda nadležnog tijela ili jednakovrijedan dokument, gospodarski subjekt ili osoba ovlaštena po zakonu za zastupanje gospodarskog subjekta dostavlja izjavu pod prisegom ispred nadležne sudske ili upravne vlasti ili bilježnika ili nadležnog strukovnog ili trgovinskog tijela u državi sjedišta gospodarskog subjekta ili izjavu s ovjerenim potpisom kod bilježnika. Potvrda ne smije biti starija od 30 dana računajući do dana roka za dostavu ponuda. **Ponuda Ponuditelja koji dostavi potvrdu Porezne uprave stariju od 30 dana biti će odbijena.**

1. **DOKAZI O SPOSOBNOSTI**

Ponuditelj u postupku nabave mora dostaviti slijedeće dokaze o sposobnosti:

1. Ponuditelj mora u postupku nabave dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta. Dokumenti kojima se dokazuje sposobnost:

**Izvadak iz sudskog, obrtnog, strukovnog ili drugog odgovarajućeg registra** države sjedišta kojim ponuditelj dokazuje upis u sudski, obrtni, strukovni ili drugi odgovarajući registar države sjedišta.

1. Ponuditelj mora u postupku nabave dokazati da raspolaže stručnjacima nužnim za izvršenje predmeta nabave.

Minimalni ključni stručnjaci:

* Projektant građevinsko-obrtničkih radova;
* Projektant elektroinstalaterskih radove;
* Projektant strojarskih radova.

Iskustvo gore navedenih stručnjaka bit će predmet bodovanja u sklopu kriterija za odabir ponude.

1. Odredbe o zajednici gospodarskih subjekata, podugovarateljima i oslanjanju na sposobnosti drugih gospodarskih subjekata
2. **U slučaju zajednice gospodarskih subjekata svaki pojedini član zajednice gospodarskih subjekata**

* pojedinačno dokazuje da:

nije u jednoj od situacija zbog koje se gospodarski subjekt isključuje iz postupka javne nabave (osnove za isključenje) – sukladno ovoj Dokumentaciji o nabavi;

ispunjavaju tražene kriterije za kvalitativni odabir gospodarskog subjekta (dokaze sposobnosti) sukladno ovoj Dokumentaciji o nabavi.

1. **Ukoliko ponuditelj namjerava dati dio ugovora o javnoj nabavi u podugovor jednom ili više podugovaratelja, za svakog podugovaratelja se**

* pojedinačno dokazuje da:

nije u jednoj od situacija zbog koje se gospodarski subjekt isključuje ili može isključiti iz postupka javne nabave (obvezne i ostale osnove za isključenje) – sukladno ovoj Dokumentaciji o nabavi.

1. Provjera ponuditelja

Prije donošenja odluke o odabiru, Naručitelj može od najpovoljnijeg ponuditelja pisanim putem zatražiti dostavu izvornika ili ovjerenih preslika svih dokumenata koji su bili traženi. Ako je gospodarski subjekt već u ponudi dostavio određene dokumente u izvorniku ili ovjerenoj preslici, nije ih obvezan ponovo dostavljati.

Za potrebe dostavljanja dokumenata iz stavka 1. ove točke Naručitelj daje primjereni rok od pet dana od dana dostave zahtjeva.

Izvornici ili ovjerene preslike dokumenata iz stavka 1. ovoga članka ne moraju odgovarati prethodno dostavljenim neovjerenim preslikama dokumenata, primjerice u pogledu datuma izdavanja, odnosno starosti, ali njima ponuditelj mora dokazati da i dalje ispunjava uvjete koje je Naručitelj odredio u postupku nabave.

Ako najpovoljniji ponuditelj u određenom roku ne dostavi sve tražene izvornike ili ovjerene preslike dokumenata iz stavka 1. ove točke i/ili ne dokaže da i dalje ispunjava uvjete koje je odredio Naručitelj, Naručitelj će isključiti takvog ponuditelja odnosno odbiti njegovu ponudu.

U navedenom slučaju Naručitelj će ponovo izvršiti rangiranje ponuda prema kriteriju za odabir ne uzimajući u obzir ponudu ponuditelja kojeg je isključio odnosno ponuditelja čiju je ponudu odbio te pozvati novog najpovoljnijeg ponuditelja da dostavi traženo.

1. Sadržaj ponude

Ponuditelji ponudu predaju u izvorniku, sa OBVEZNIM sadržajem i prilozima:

1. **Ponudbeni list** - u cijelosti ispunjen, ovjeren i potpisan – obrazac se nalazi u prilogu ove dokumentacije
2. **Troškovnik** - u cijelosti ispunjen, ovjeren i potpisan – obrazac se nalazi u prilogu ove dokumentacije kao zasebna excel datoteka
3. **Dokazi iz točke 5 ove Dokumentacije.**
4. Način određivanja cijene ponude

Cijena ponude izražava se za cijeli predmet nabave odnosno grupu, ako je predmet nabave podijeljen na grupe**.** U cijenu trebaju biti uračunati svi zavisni troškovi bez PDV-a, koji se iskazuje zasebno iza cijene.

Ukupnu cijenu ponude čini cijena ponude s PDV-om.

Ponuditelj je dužan ponuditi, tj. upisati jedinične cijene i ukupne cijene za svaku stavku na način kako je to određeno u troškovniku, te cijenu ponude bez PDV-a, PDV i ukupnu cijenu ponude s PDV-om.

Ponuditelj mora iskazati cijenu izraženu u hrvatskim kunama u apsolutnom iznosu na najviše dvije decimale. Navedeno se odnosi na jediničnu cijenu, cijenu pakiranja i ukupnu cijenu bez i sa PDV-om.

U cijenu ponude bez poreza na dodanu vrijednost moraju biti uračunati svi troškovi i popusti.

Cijena ponude piše se brojkama.

Ako je cijena najpovoljnije ponude veća od procijenjene vrijednosti nabave naručitelj može nakon isteka roka za dostavu ponude poništiti postupak jednostavne nabave ukoliko nema ili neće imati osigurana sredstva.

Javni naručitelj ne može koristiti pravo na pretporez te uspoređuje cijene dostavljenih ponuda s PDV-om.

Ako ponuda sadržava računsku pogrešku ili ako se čini da je ponuda izuzetno niska, javni naručitelj će, , od ponuditelja zatražiti objašnjenje ili prihvat ispravka računske pogreške, a ponuditelj je dužan odgovoriti u roku od pet dana od dana zaprimanja zahtjeva.

Cijena ponude je nepromjenjiva za vrijeme trajanja ugovora o javnoj nabavi. Ponuditelj treba ispuniti jediničnim cijenama sve stavke navedene u troškovniku.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

1. Kriterij za odabir ponude

Kriterij za odabir ponude je ekonomski najpovoljnija ponuda (ENP).

Najpovoljniji je onaj ponuditelj koji će ostvariti ukupni najveći broj bodova prema svim navedenim kriterijima. Ako su dvije ili više valjanih ponuda jednako rangirane prema kriteriju za odabir ponude, Naručitelj će odabrati onu koja je zaprimljena ranije.

Kriteriji za odabir ekonomski najpovoljnije ponude i njihov relativni značaj:

|  |  |
| --- | --- |
| Kriterij odabira | Maksimalni relativni značaj / maksimalni broj bodova |
| Cijena ponude | 40% / 40 bodova |
| Specifično iskustvo ključnih stručnjaka | 60% / 60 bodova |
| UKUPNO | **100% / 100 bodova** |

Ukupni broj bodova izračunava se na način da se dodijeljeni brojevi bodova po pojedinom kriteriju zbroje, tj. prema sljedećoj formuli:

Ukupni broj bodova = C + I

C – broj bodova koji je ponuda ostvarila na temelju cijene ponude

I – broj bodova koji je ponuda ostvarila na temelju specifičnog iskustva ključnih stručnjaka

Kriterij – Cijena ponude

Naručitelj kao jedan od kriterija određuje cijenu ponude. Maksimalni broj bodova koji Ponuditelj može dobiti prema ovom kriteriju je 40. Ponudi s najnižom cijenom dodijelit će se maksimalni broj bodova. Bodovna vrijednost prema ovom kriteriju izračunava se prema sljedećoj formuli:

C = Cmin / Cpon \* 40

Cmin – Najniža ponuđena cijena valjane ponude

Cpon – Cijena ponude koja se ocjenjuje

Sukladno čl. 294. st. 1. Zakona o javnoj nabavi (“Narodne novine” broj 120/16), Naručitelj ne može koristiti pravo na pretporez te će u sklopu kriterija za odabir ponude uspoređivati cijene s PDV-om.

Kriterij – Specifično iskustvo ključnih stručnjaka

Naručitelj kao drugi kriterij određuje specifično iskustvo ključnih stručnjaka nominiranih za izvršenje usluge. Maksimalni broj bodova koji ponuditelj može dobiti po ovom kriteriju je 60.

Naručitelj će u sklopu kriterija za odabir ponuda bodovati specifično iskustvo ključnih stručnjaka nominiranih za izvršavanje usluge projektiranja. Ukoliko žele ostvariti bodove po kriteriju Specifično iskustvo ključnih stručnjaka, ponuditelji moraju u ponudi dostaviti popunjeni „Obrazac – Životopis ključnog stručnjaka“. Ukoliko ponuditelj u ponudi ne dostavi popunjeni Obrazac (životopis) za nekog od nominiranih stručnjaka, njegovoj ponudi bit će dodijeljeno 0 bodova temeljem pripadajućeg potkriterija u sklopu kriterija Specifično iskustvo ključnih stručnjaka. Ponuditelj može dostaviti životopis ključnih stručnjaka i na svom obrascu uz uvjet da isti sadržava sve relevantne podatke.

Bodovanje će se izvršiti sukladno potkriterijima u sljedećoj tablici:

|  |  |  |  |
| --- | --- | --- | --- |
| Ključni stručnjak | Potkriterij | | Maksimalni bodovi |
| 1. Projektant građevinsko-obrtničkih radova | 1.1. Broj izrađenih glavnih projekata na kojima je stručnjak sudjelovao u svojstvu projektanta građevinsko-obrtničkih radova  1 projekt = 1 bod | | 20 |
| 2. Projektant elektroinstalaterskih radova | 2.1. Broj izrađenih glavnih projekata na kojima je stručnjak sudjelovao u svojstvu projektanta elektroinstalaterskih radova  1 projekt = 1 bod | | 20 |
| 3. Projektant strojarskih radova | 3.1. Broj izrađenih glavnih projekata na kojima je stručnjak sudjelovao u svojstvu projektanta strojarskih radova  1 projekt = 1 bod | | 20 |
| Maksimalan broj bodova | | **60** | |

U slučaju sumnje u istinitost podataka navedenih u Obrascu, Naručitelj može iste provjeriti putem javno dostupnih registara i dokumenata i sl.; ili kod druge ugovorne strane za koju je izvršena određena usluga.

1. Način izrade i dostave ponude

Ponuda se izrađuje na način da čini cjelinu i uvezuje na način **da se onemogući naknadno vađenje ili umetanje listova**.

Ponuda se piše **neizbrisivom tintom**.

Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

**Ponuda se dostavlja na hrvatskom jeziku, pisana latiničnim pismom, osim gdje je Naručitelj izričito dozvolio upotrebu stranog jezika.**

Pri izradi ponude gospodarski subjekt se mora pridržavati zahtjeva i uvjeta iz dokumentacije o nabavi te ne smije mijenjati ni nadopunjavati tekst dokumentacije o nabavi, tražene uvjete iz obrazaca, ponudbenog lista ili troškovnika.

**Ponuda se dostavlja skenirana u elektroničkom obliku na e-mail:** [**nabava@bfm.hr**](mailto:nabava@bfm.hr)**.**

1. Rok valjanosti ponude

Rok valjanosti ponude je najmanje 30 dana od krajnjeg roka za dostavu ponuda.

1. Rok za dostavu ponuda

**20.12.2021. godine do 10:00 sati**, bez obzira na način dostave. Ponude zaprimljene nakon tog roka Naručitelj neće razmatrati te će biti vraćene ponuditelju neotvorene.

**Za vrijeme roka za dostavu ponuda, Ponuditelji mogu zatražiti objašnjenja i izmjene vezane uz Poziv na dostavu ponude, a najkasnije prethodni dan do 10:00h prije dana u kojem je rok za dostavu ponuda. Objašnjenja i izmjene se traže pisanim putem na e-mail adresu:** [**nabava@bfm.hr**](mailto:nabava@bfm.hr)

1. Izmjene i dopune

Naručitelj tijekom roka za dostavu ponuda ima pravo izmijeniti Dokumentaciju o nabavi i troškovnike samoinicijativno ili temeljem upita/ prijedloga zainteresiranog ponuditelja.

Ponuditelj može do isteka roka za dostavu ponuda dostaviti izmjenu i/ili dopunu ponude.

Izmjena i/ili dopuna ponude dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude.

Ponuditelj može do isteka roka za dostavu ponude odustati od svoje dostavljene ponude.

Izmjena i/ili dopuna ponude i odustajanje od ponude izvršava se dostavom nove ponude uz dodatnu naznaku na zatvorenoj omotnici/paketu – „Izmjena ili dopuni dijela ponude koji se dostavlja odvojeno“.

1. Uvjeti plaćanja

Ne odobrava se avansno plaćanje. Naručitelj će plaćanje obaviti u roku do najkasnije 60 dana od dana primitka računa u elektroničkom obliku temeljem Zakona o elektroničkom izdavanju računa u javnoj nabavi (Narodne novine, broj: 94/2018) prema cijenama iz ponude s naznakom naziva ugovora (narudžbenice), s pozivom na klasu i urudžbeni broj ugovora. Prilog računu mora biti Zapisnik o primopredaji. Predujam je isključen, kao i traženje sredstava osiguranja plaćanja. Plaćanje se obavlja na IBAN odabranog ponuditelja.

Naručitelj, temeljem članka 6. i članka 7. Zakona o elektroničkom izdavanju računa u javnoj nabavi, omogućio je prihvat elektronički izdanih računa.

**Navod o obveznom neposrednom plaćanju podugovarateljima**

Javni naručitelj će neposredno plaćati podugovaratelju za dio ugovora koji je isti izvršio osim ako ugovaratelj dokaže da su obveze prema podugovaratelju za taj dio ugovora već podmirene.

Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

1. Uvjeti i zahtjevi koji moraju biti ispunjeni sukladno posebnim propisima ili stručnim pravilima

Dopuštenje za obavljanje poslova na zaštiti i očuvanju kulturnih dobara

Lokacija Naručitelja se nalazi unutar Povijesne urbane cjeline grad Zagreb, koja je kulturno dobro upisano u Registar kulturnih dobara RH.

Odabrani ponuditelj bit će obvezan, nakon izvršnosti odluke o odabiru, a prije potpisivanja ugovora, dostaviti odgovarajući dokaz da najmanje jedan od ključnih stručnjaka posjeduje dopuštenje za obavljanje poslova zaštite na radu i očuvanje kulturnih dobara odnosno dokaz o stručnoj osposobljenosti ovjeren od nadležnog tijela za kulturnu baštinu države članice Europske unije ili trećih država u kojoj imaju poslovni nastan; sve sukladno Zakonu o zaštiti i očuvanju kulturnih dobara („Narodne novine” broj 69/99, 151/03, 157/03, 100/04, 87/09, 88/10, 61/11, 25/12, 136/12, 157/13, 152/14, 98/15, 44/17, 90/18, 32/20, 62/20 i 117/21) i Pravilniku o uvjetima za dobivanje dopuštenja za obavljanje poslova na zaštiti i očuvanju kulturnih dobara („Narodne novine” broj 98/18).

1. Jamstva
2. **Jamstvo za uredno ispunjenje ugovora**

Odabrani ponuditelj će biti u obvezi, Naručitelju dostaviti jamstvo za uredno ispunjenje ugovora. Odabrani će ponuditelj naručitelju predati jamstvo za uredno izvršenje ugovora najkasnije u roku od 10 (deset) dana od dana potpisa ugovora o javnoj nabavi.

Jamstvo mora biti u visini od 10% (deset posto) vrijednosti ugovora bez PDV-a, u apsolutnom iznosu.

Jamstvo se dostavlja u obliku:

1. **bjanko zadužnice ili zadužnice** s rokom valjanosti sukladnim roku valjanosti ponude (izvornik, s javnobilježnički ovjerenim potpisom osobe ovlaštene za zastupanje, popunjena u skladu s Pravilnikom o obliku i sadržaju bjanko zadužnice (NN 115/2012) ili
2. neovisno od jamstva kojeg je propisao naručitelj, gospodarski subjekt može dati **novčani polog** u traženom iznosu na žiro-račun naručitelja (Državni proračun Republike Hrvatske)- IBAN HR1210010051863000160, model 64, u pozivu na broj upisati: 9725-26459-23953-**xxxx (evidencijski broj nabave)** – opis plaćanja: upisati **JUG** (jamstvo za uredno ispunjenje ugovora).

Jamstvo za uredno ispunjenje ugovora služi kao osiguranje naručitelju da će ponuditelj isporučiti robu u ugovorenom roku, po pravilima struke, na način opisan u troškovniku, te kao osiguranje naručitelju za slučaj povrede ugovorenih obveza.

Ukoliko ponuditelj u propisanom roku ne dostavi naručitelju jamstvo za uredno ispunjenje ugovora, naručitelj smatra da je ponuditelj odustao od svoje ponude te će ponovnim rangiranjem ponuda donijeti novu odluku o odabiru ili ako postoje razlozi poništiti postupak javne nabave (čl. 307. st. 7. ZJN 2016).

1. Prilog 1 – Ponudbeni list

Potpisivanjem ponude, ponuditelj prihvaća sve uvjete iz Dokumentacije te se u slučaju odabira njegove ponude obvezuje izvršiti predmet nabave u skladu s tim odredbama i za cijene navedene u ponudi i troškovnik **Izrada glavnog projekta s troškovnikom za rekonstrukciju dnevne bolnice Klinike za infektivne bolesti „Dr. Fran Mihaljević“ – Rekonstrukcija objekta „Stare ljekarne“ za potrebe smještaja uređaja za magnetnu rezonancu, Ev.broj: 104/2021 JN**

|  |  |
| --- | --- |
| **Javni naručitelj:** | Klinika za infektivne bolesti „Dr. Fran Mihaljević“ |
| Sjedište | Mirogojska cesta 8, 10000 Zagreb |
| OIB | 47767714195 |
| Broj telefona | 01 2826 130 |
| Broj faksa | 01 2826 131 |
| E-mail | [nabava@bfm.hr](mailto:nabava@bfm.hr) |

|  |  |
| --- | --- |
| **Naziv ponuditelja:** | |
| **Adresa sjedišta :** | |
| **OIB :** | |
| **Broj računa :** | |
| **u sustavu PDV-a :** | **da ne** (zaokružiti) |
| **Telefon:** | |
| **Telefaks:** | |
| **E-mail:** | |
| **Adresa za dostavu pošte:** | |
| **Kontakt osoba/e:** | |

**PONUDA** broj \_\_\_\_\_\_\_\_\_\_\_\_\_\_\_\_\_\_

**GRUPA (ako je primjenjivo)**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **CIJENA PONUDE ( kn bez PDV-a)** |  |
| slovima |  |
| **IZNOS PDV-a** |  |
| **CIJENA PONUDE ( kn sa PDV-om)** |  |
| slovima |  |

**Rok valjanosti ponude:** 30 dana od krajnjeg roka za dostavu ponuda

Ponuditelj:

M.P \_\_\_\_\_\_\_\_\_\_\_\_\_\_\_\_\_\_\_\_\_\_

(potpis ovlaštene osobe za zastupanje)

U \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_ 2021. god.

*\* Napomena:* *Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se*

*prazno.*

1. Prilog 3 – PRIJEDLOG UGOVORA

Odabrani ponuditelj ( u daljnjem tekstu: Izvršitelj )

i

**Klinika za infektivne bolesti «Dr.Fran Mihaljević» Zagreb, Mirogojska 8**, OIB 47767714195, koju zastupa ravnateljica prof. dr. sc. Alemka Markotić, dr.med. (u daljnjem tekstu: Naručitelj)

sklapaju sljedeći

**UGOVOR**

**o nabavi usluga**

**broj 104/2021 JN**

**PREDMET UGOVORA**

Članak 1

Ugovorne strane sklapaju ovaj ugovor na temelju ponude Izvršitelja broj \_\_\_\_\_\_\_\_\_ od \_\_\_\_\_\_\_\_\_\_\_ godine, dostavljene u sklopu nadmetanja jednostavne nabave broj 104/2021 JN za predmet nabave: **Izrada glavnog projekta s troškovnikom za rekonstrukciju dnevne bolnice Klinike za infektivne bolesti „Dr. Fran Mihaljević“ – Rekonstrukcija objekta „Stare ljekarne“ za potrebe smještaja uređaja za magnetnu rezonancu.** Detaljan opis predmeta nabave iskazan je u Troškovniku koji čini sastavni dio ovog Ugovora.

Predmetna usluga obuhvaća:

* Izradu idejnog projekta;
* Ishođenje svih posebnih uvjeta;
* Izradu glavnog projekta
  + arhitektonski projekt,
  + građevinski projekt,
  + elaborat fizike zgrade,
  + elaborat zaštite na radu,
  + projekt vodovoda i kanalizacije,
  + projekt elektroinstalacija jake i slabe struje, gromobrana, vatrodojave,
  + strojarski projekt grijanja, ventilacije i hlađenja,
  + požarni elaborat,
  + elaborat o udovoljavanju posebnih uvjeta zaštite od ionizirajućeg zračenja);
* Troškovnik;
* Ishođenje svih potvrda na projekt;
* Usluga koordinatora zaštite na radu tijekom projektiranja.

Izvršitelj mora osigurati adekvatrnost projektiranog prostora za smještaj uređaja za magnetnu rezonancu snage 3T te predvidjeti način unošenja uređaja u prostor u kojem će isti biti smješten. Rekonstrukcija mora obuhvatiti prostor za smještaj uređaja za magnetnu rezonancu te pripadajuće prostore – soba za radiologa, soba za radiološkog tehničara, prostor garderobe. Rekonstukciju je potrebno projektirati na način da se zahvati u AB nosivoj konstrukciji svedu na minimum.

Izvršitelj je obvezan prilikom izvršenja predmeta nabave pridržavati se Zakona o poslovima i djelatnostima prostornog uređenja i gradnje („Narodne novine“ broj 78/15, 118/18 i 110/19), Zakona o gradnji („Narodne novine“ broj 153/13, 20/17, 39/19 i 125/19), Zakona o zaštiti na radu („Narodne novine“ broj 71/14, 118/14, 154/14, 94/18 i 96/18) te ostalim primjenjivim zakonskim i podzakonskim propisima.

Ugovor se izvršava u sklopu projekta „Ulaganje u učinkovitost i pristupačnost dnevne bolnice Klinike za infektivne bolesti Dr. Fran Mihaljević“, KK.08.1.2.03.0036, sufinanciranog od strane Europske unije iz Europskog fonda za regionalni razvoj temeljem Poziva za dostavu projektnih prijedloga „Poboljšanje isplativosti i pristupa dnevnim bolnicama i/ili dnevnim kirurgijama“.

**MJESTO IZVRŠENJA UGOVORA**

Članak 2

Mjesto izvršenja je Klinika za infektivne bolesti „Dr. Fran Mihaljević“.

Izvršitelj se obvezuje prema uvjetima ovog Ugovora, odabranoj ponudi, te zahtjevima iz dokumentacije o nabavi, vršiti uslugu iz članka 1. ovog Ugovora.

**ROKOVI**

Članak 3

Ugovor se sklapa na razdoblje od 4 ( četiri ) mjeseca od dana potpisivanja ugovora.

Ukoliko Izvršitelj ne izvrši predmetnu uslugu u ugovorenom roku, Naručitelj može naplatiti, na ime ugovorne kazne, iznos od 2‰ (dva promila) za svaki kalendarski dan zakašnjenja, a najviše do 10% (deset posto) vrijednosti ugovora bez PDV-a. Naručitelj će ugovornu kaznu naplatiti iz jamstva za uredno ispunjenje ugovora.

**VRIJEDNOST UGOVORA**

Članak 4

**Cijena** za predmet nabave iz članka 1. **ovog Ugovora fiksna je i nepromjenjiva**, u iznosu od **\_\_\_\_\_\_\_\_\_ kn bez PDV-a**, odnosno **\_\_\_\_\_\_\_\_\_\_\_ kn s PDV-om**.

**PRAVA I OBVEZE IZVRŠITELJA**

Članak 5.

Izvršitelj se obvezuje da će prema uvjetima ovog Ugovora, odabranoj ponudi, te zahtjevima iz dokumentacije za nadmetanje, vršiti predmet nabave iz članka 1. ovog Ugovora, a sve u skladu s važećim propisima, zakonima, standardima, tehničkim normativima i pravilima struke.

Izvršitelj se obvezuje nakon izvršenja, ispostaviti Naručitelju elektronički račun. Elektronički račun mora sadržavati sve obvezne osnovne elemente sukladno posebnom propisu kojim se uređuje izdavanje, slanje, zaprimanje, obrada i pohrana elektroničkog računa. Račun koji nije u skladu s ugovornim odredbama Naručitelj će odmah vratiti Izvršitelju. Na elektroničkom računu Izvršitelj mora navesti broj narudžbenice Naručitelja na temelju koje je ispostavio Naručitelju elektronički račun. Izvršitelj je obvezan uz elektronički račun priložiti potpisan radni nalog i ostalu popratnu dokumentaciju. Ukoliko Izvršitelj ne bude u mogućnosti izvršiti uslugu u roku, količini, kvaliteti ili po cijenama navedenim u Ponudi u prilogu ovog Ugovora dužan je o tome odmah dostaviti pisanu obavijest Naručitelju.

Izvršitelj se obvezuje da će Ugovor izvršavati sljedeći stručnjaci:

* Projektant građevinsko-obrtničkih radova:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Projektant elektroinstalaterskih radova:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Projektant strojarskih radova:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zamjena stručnjaka tijekom izvršavanja ugovora moguća je samo pod uvjetom da zamjenski stručnjak/ci ostvaruju isti ili veći broj prema kriteriju za odabir ponude iz točke 10. Dokumentacije o nabavi.

**PRAVA I OBVEZE NARUČITELJA**

Članak 6.

Naručitelj se obvezuje ispostavljeni elektronički račun platiti u roku najkasnije do 60 dana od dana isporuke robe prema pojedinačnoj narudžbi i ispostavi elektroničkog računa. Ukoliko Naručitelj vraća ispostavljeni račun, prema čl. 5. ovog Ugovora, rok plaćanja ne teče do primitka ispravnog elektroničkog računa.

Ugovorne strane sporazumno utvrđuju da Izvršitelj neće moći svoje potraživanje prema Naručitelju prenijeti na drugoga bez prethodne pisane suglasnosti Naručitelja.

U slučaju da Izvršitelj ne isporučuje robu i/ili ne izvršava usluge sukladno Ponudi i Troškovniku, Naručitelj može nabaviti robu i/ili uslugu po tekućoj cijeni na tržištu i zahtijevati od Izvršitelja razliku između cijene utvrđene ovim Ugovorom i cijene kupljene robe po tekućoj cijeni na tržištu radi pokrića.

**RASKID UGOVORA**

Članak 7.

Naručitelj zadržava pravo jednostranog raskida Ugovora ukoliko Izvršitelj:

* ne isporučuje uslugu u zadanim rokovima
* ne odaziva se na poziv Naručitelja u ugovorenom roku
* ne pridržava se cijena navedenih u ponudi koja je sastavni dio ovog ugovora

Izvršitelj zadržava pravo jednostranog raskida Ugovora ukoliko:

* dođe u situaciju da zbog izvanrednih događaja koji se nisu mogli predvidjeti, izbjeći ili spriječiti, ne može izvesti ugovorene obveze.

Ugovor se raskida pisanom izjavom koju ugovorna strana koja raskida Ugovor dostavlja drugoj ugovornoj strani. U pisanoj izjavi mora biti naznačen temelj prema kojem se traži raskid Ugovora. Rok za raskid ugovora je 15 ( petnaest ) dana od dana dostave pisanog izvješća o raskidu ugovora.

Ako ugovorne strane sporazumno raskinu Ugovor, tim sporazumom će riješiti i sva sporna pitanja nastala raskidom Ugovora.

**JAMSTVO ZA UREDNO IZVRŠENJE UGOVORA**

Članak 8.

Odabrani ponuditelj će biti u obvezi, pri zaključenju ugovora o nabavi, Naručitelju dostaviti jamstvo za uredno ispunjenje ugovora. Odabrani će ponuditelj naručitelju predati jamstvo za uredno izvršenje ugovora najkasnije u roku od 10 (deset) dana od dana potpisa ugovora o javnoj nabavi.

Jamstvo mora biti u visini od 10% (deset posto) vrijednosti ugovora bez PDV-a, u apsolutnom iznosu.

Jamstvo se dostavlja u obliku:

1. **bjanko zadužnice ili zadužnice** s rokom valjanosti sukladnim roku važenja ugovora (izvornik, s javnobilježnički ovjerenim potpisom osobe ovlaštene za zastupanje, popunjena u skladu s Pravilnikom o obliku i sadržaju bjanko zadužnice (NN 115/2012) ili
2. neovisno od jamstva kojeg je propisao naručitelj, gospodarski subjekt može dati **novčani polog** u traženom iznosu na žiro-račun naručitelja (Državni proračun Republike Hrvatske)- IBAN HR1210010051863000160, model 64, u pozivu na broj upisati: 9725-26459-23953-**xxxx (evidencijski broj nabave)** – opis plaćanja: upisati **JUG** (jamstvo za uredno ispunjenje ugovora).

Jamstvo za uredno ispunjenje ugovora služi kao osiguranje naručitelju da će ponuditelj ispuniti ugovorene obveze propisane Dokumentacijom, po pravilima struke, na način opisan u troškovniku, te kao osiguranje naručitelju za slučaj povrede ugovorenih obveza.

**PRIJELAZNE I ZAVRŠNE ODREDBE**

Članak 9.

Za sve druge obveze iz ovog Ugovora, a koje stranke nisu ugovorile primjenjivat će se odredbe Zakona o obveznim odnosima.

Članak 10.

Eventualne sporove vezane uz provedbu ovog Ugovora, ugovorne strane će pokušati riješiti sporazumno, a u slučaju nemogućnosti postizanja sporazuma priznaju nadležnost stvarno nadležnog suda u Zagrebu.

Članak 11.

Ugovor je sklopljen kada ga potpišu ovlašteni predstavnici obje ugovorne strane.

Članak 12.

Ovaj Ugovor sklopljen je u četiri (4) istovjetna primjerka, od kojih svaki ima dokazanu snagu izvornika, po dva (2) za svaku ugovornu stranu.

ur.br. 01-xxxx-xx-2021

U Zagrebu, xx.xx.2021.

Izvršitelj: Naručitelj: